JUMAL KÕNELEB
Teretulemast taas Jani ja Joyga Jumala Sõna juurde.
Piiblit võib lugeda mitmel moel.
Seda, kuidas me seda loeme ja mida sealt saame, mõjutab väga,
mida me mõtleme Jumalast, milline käsitlus meil on Jumalast.
Võime lugeda seda raamatut käsuõpikuna
ja kogeda õige pea üsna palju süütunnet.
Näeme, et ei täida seda ega õnnestu mul teine ja oh ja ah.
Kergesti tekib tunne, et ei tahagi Sõna lugeda.
On üks võti, mis aitab.
Võti, mis paneb meid seda raamatut teisel viisil nägema.
See on mõistmine, milline Jumal tegelikult on.
Tahan tuua ühe konkreetse näite.
Johannese 15:12 ütleb Jeesus meile nii: "Minu käsk on see:
armastage üksteist, nagu mina olen armastanud teid!"
Armastage üksteist, nagu mina olen armastanud teid!
Kui loeme Sõna - süüdistavad ja valed "prillid" ees,
siis tuleks panna teised "prillid"!
Muidu näeme seda käsku ja mõte: armastada inimesi nagu Jeesus,
pole ju võimalik! See ei õnnestu!
Ja me keerame kiiresti teise lehekülje.
Aga mis oleks, kui loeksime neid Jeesuse sõnu hoopis nii:
Jeesus ütleb meile:
"Armastage üksteist, nagu mina olen teid armastanud!"
Ehk kui lased Jeesusel ennast armastada,
"nagu mina olen teid armastanud", siis on sul iseenesest lihtne
teisi armastada.
Korraga pole see enam Sõna sellest, mida sina pead tegema,
vaid, mida Jumal on juba sinu eest teinud.
Täna räägime, mis meie elus juhtub
ja millist vilja see kannab, kui mõistame ja võtame vastu selle,
et Jumal armastab meid.
Mida kõike imelist see endaga kaasa toob.
Kui olla väikesest peale harjunud jääma kõrvale
ja olema peidus,
siis Jumala armastuse valgusvihku sattumine
teeb haiget.
Sest kui Jumala armastuse valgusvihk pöörab minu peale,
siis korraga saan nähtavaks.
Olen nähtav ja tundub lihtsam minna ära ja peita ennast,
sest see on tuttav ja turvaline.
Jumal ei lase meil jääda peitu.
Ta meelitab meid ikka ja jälle, hellalt ja austavalt
välja sellest koorest, mille oleme aastate jooksul
enda südame ja oma elu ümber ehitanud.
Ülemlaulus 2:10 öeldakse imeliselt:
"Mu kallim (Jumal) räägib ja ütleb mulle:
Tõuse, mu kullake, mu iludus, ja tule! Sest vaata, talv on möödunud,
vihm on läinud oma teed, maa peal on näha õiekesi,
lauluaeg on tulnud ja meie maal on kuulda turteltuvi häält.
Viigipuu küpsetab oma marju, viinapuud õitsevad ja lõhnavad.
Tõuse, mu kullake, mu iludus,ja tule!
Mu tuvike kaljulõhedes, kuristiku peidupaigas!
Näita mulle oma nägu, luba ma kuulen su häält,
sest su hääl on meeldiv ja su nägu on ilus!”
Nii räägib Issand meiega.
Ta ütleb: "Tule mu tuvike, armsam, tule välja,
ära karda tulla mu ette, nähtavale kohale.
Minu meelest on su hääl kaunis ja su nägu imeline."
Kuigi armastus teeb haiget, kui pole sellega harjunud,
laseme sel siiski tõmmata end sealt koore seest välja.
Laseme sel Jumala headuse valgusvihul paista oma ellu.
Kui lasta Jumala armasusel voolata, siis mingil hetkel peab ütlema,
et ma olen seda tähelepanu väärt.
Võib saada nähtavaks.
On OK, et Issand täidab minu vajadused
ja tahab ka mulle head.
Kipume nii lihtsalt mõtlema,
et maailmas on nii palju vaeseid lapsi ja nii palju raskusi,
et minu raskused pole olulised ja minu peale pole vaja mõelda.
Jumal ei mõtle kunagi niimoodi! Kunagi ega kusagil ei ütle Ta nii.
Igaüks meist on Talle nii tähtis, nagu oleksime ainus inimene maal.
Ta tahab jagada meile kõigile seda armastust.
Ta tahab täita meie kõigi vajadused.
Ka nende vaeste laste ja ka minu vajadused.
Isegi kui olen oma arust alati nii vähesega hakkama saanud,
siis Issand ütleb: "Joy, sina oled tähtis.
Sinu elu on tähtis."
Kas ma julgen selle vastu võtta? Kas julgen kuulata ja öelda sama,
mida Tema ütleb? Minu elu on tähtis.
Mina, Joy, olen tähtis.
1Johannese 4:16 "Ja me oleme tunnetanud
ja uskunud armastust,
mis Jumalal on meie vastu.
Jumal on armastus ja kes püsib armastuses,
püsib Jumalas ja Jumal püsib temas."
Ta tahab, et me julgeksime vastu võtta ja uskuda ka armastust.
See pole isekus. - Üldsegi mitte.
Me kõik vajame armastust. Pole vahet, kui vanad me oleme.
Naised või mehed, ätid või memmed. Me kõik vajame armastust.
Mitte kunagi pole hilja seda vastu võtta.
Sest see on kõige A ja O, et meie usuelu oleks õigel alusel.
Tahan veel jätkata sellest, mida Joy rääkis.
Kuidas see meie elu mõjutab, kui me armastuse vastu võtame.
Esimene Johannese kiri on imeline.
Johannes räägib seal väga palju armastusest.
Kasutab seda sõna palju kordi.
Vist lausa igas peatükis mitmeid kordi.
Miks Johannes sellest nii palju räägib?
Miks ta nimetab end jüngriks, keda Jeesus armastab?
Sest ta oli õppinud seda tundma ja oli sellesse juurdunud
ning mõistnud selle tähendust ja väärtust.
Nagu ütlesin, Piiblit võib lugeda mitmel viisil.
Tahaksin käia läbi seda,
millist vilja Jumala armastus võib kaasa tuua.
1Johannese 4:8 "Kes ei armasta, see ei ole tundnud Jumalat,
sest Jumal on armastus."
Ka see lause võib kergesti süüdistada:
"Oi, kes ei armasta, see ei tunne Jumalat, sest Jumal on armastus!
Oih, ma ei armasta! Ma ei tunne Jumalat.
Oi kui vilets vennike ma olen!"
Aga kui vaataksid seda tõdemusena?
Johannes lihtsalt nendib, et kui sa ei armasta,
siis pole see sellest, et oled vilets, vaid sellest,
et sa lihtsalt ei tunne Jumalat. Sest Jumal on armastus.
Kui võtad Jumala armastuse oma ellu vastu ja nõustud sellega
ja lased Tal end armastada,
siis esimese viljana õpid Teda tundma.
Tema on armastus.
See on Tema kõige selgem loomujoon.
Ta on ka püha, kõikvõimas ja mida kõike veel,
aga Piibel ütleb kõige selgemalt, et Ta on armastus.
Piibel ei ütle, et Ta on armastav, nagu see oleks üks omadustest.
Ta on see.
Seetõttu ütlebki Johannes esimeses kirjas,
et Temas ei ole mingit pimedust. Ta on valgus.
Sest Tema on armastus. Halleluuja.
Kui õpid tundma Tema armastust, õpid tundma Jumalat.
Jumalal pole tagamõtteid.
Tema armastus pole selline,
et kui sa teed midagi, siis ma armastan sind.
Tema armastus on ühesuunaline.
- Tingimusteta. See lähtub Temast, Ta lihtsalt armastab.
Ta on nagu päike, mis paistab ja paistab ja paistab ja paistab...
Isegi kui teeme vigu ja ei oska kõike.
Päike muudkui paistab ja paistab ja paistab.
Jumal on armastus ja Tema armastusepäike
muudkui paistab ja paistab.
Ongi imeline, et Jumal tahab armastada mind ja sind,
sest Ta armastab sind ja mind.
Nagu Joy ütles - Tal pole mingeid tagamõtteid.
See pole selleks, et su usk saaks hea aluse
või sust' saaks parem kristlane. Jumal ei mõtle seda üldse.
Tema süda on meile suunaud,
Ta saatis oma ainsa poja samal põhjusel,
sest Tema süda igatseb meid, sest see lihtsalt igatseb meid.
Tal ei ole mingeid tagamõtteid.
Ta tahab meid Taevasse,
et sind kord päriselt kallistada ja armastada.
Mitte selle pärast, et saaksid seal Tema heaks
midagi tähtsat teha.
Jumal mõtleb armastusele.
Ilma tagamõteteta.
Teine asi, mida see kaasa toob
on enne, Joy räägitud, 1 Johannese 4:19
"Meie armastame, sest Tema on meid enne armastanud."
Mõnikord tundub armastus keerulisena.
Aga armastus on Jumala armastuse vili.
Nagu minu armastus minu laste vastu
on vili armastusest, mida ma sain oma vanematelt.
Ma armastan, sest mind on armastatud.
Sama on siin. Meie armastame,
sest Tema on meid enne armastanud.
Kui sain esimest korda tunda Jumala armastust ja see täitis mind
ja ma sain nutta välja kogu üksilduse ja mured
ja südame tühjuse nii, et Jumal sai täita selle,
siis tahtsin spontaanselt inimesi kallistada,
öelda neile head ja julgustada.
See oli vili, mis lihtsalt voolas Jumala armastusest.
Kui Jumala armastus saab meid täita,
siis see purskab meist välja täiesti iseenesest.
See on teine imeline vili, mis sünnib siis,
kui Jumal saab meid armastada.
Kas jätkan? - Jätka.
Ma armastan seda Johannese esimest kirja.
Kui me veendunult teame, et Jumal armastab meid,
siis nagu 1.Johannese ütleb, on kerge ka Tema käske täita.
1Johannese 2:3 "Kuid kes peab tema sõna,
selles on tõesti Jumala armastus saanud täiuslikuks.
Sellest me tunneme ära, et oleme temas."
Ka seda kirjakohta võib lugeda nii, et "ma pean Tema käske pidama,
alles siis Tema armastus saab minus täiuslikuks, oi-oi-oi! Ma ei oska!"
Aga seda võib lugeda ka nii, kuidas mina seda näha tahan
ja usun, et Johannes mõtles.
Kui Jumala armastus saab meid täita,
siis me tahame automaatselt hoida kinni Tema Sõnast.
Me usaldame ja usume Teda.
Kalduvus pidada Tema Sõnast kinni, sünnib armastussuhtest Jumalaga.
Oleme seda märganud koolis ja lasteaias miljon kordi.
Laps kuuletub kergelt sellele inimesele, keda armastab.
Uued õpetajad tunnetavad alguses,
et lapsed ei kuula nende sõna
ja trotsivad neid, aga ammuseid töötajaid kuulavad.
Aga aja möödudes, kui laps õpib uut inimest tundma
ja nad ehitavad üles oma suhte, siis laps hakkab sõna kuulama.
Laps kuulab kergemini selle sõna, keda ta armastab.
Ja sama loeme jälle 1Johannese 2:3-4
"Ja sellest me tunneme ära,
et oleme teda mõistnud, kui me peame tema käske.
Kes ütleb: Mina tunnen teda”, aga ei pea tema käske,
see on valetaja ja temas ei ole tõde.
See ongi Jumala armastamine, et me peame tema käske
ja tema käsud ei ole rasked." Jumala armastamine on see,
et me peame Tema käske.
Kui Jumal sai mind armastada ja sain tõeliselt kogeda seda,
et Ta on armas Isa, kes üha amastab mind,
siis nägin kõiki Tema käske täiesti uues valguses.
Nägin, et kõik, mida Ta mul käsib teha ja täita,
on minu enda kasuks mõeldud.
Mõistsin, et Piibel ongi kirjutatud mulle - imelise elu käsiraamatuna,
teejuhina heasse ellu.
Ja ma tahtsin pidada Tema käske.
Nagu Joy rääkis meie kooli lastest.
Nad tahavad kuuletuda neile, kes neid armastavad.
Ja ma tahtsin üha enam järgida Jeesust,
teha Tema tahtmist siin maa peal, sest ma armastan Teda.
Mitte selle pärast, et pean. Seda tahab ka Jumal.
Seda sünnitab armastus meis iseenesest.
Kas pole vägev, kui imelist vilja toob Jumala armastus meie ellu!
Ma kurvastan, kui paljud kannatavad, sest ei tea kõige tähtsamat tõde
ja komberdavad oma usuelus edasi. Kukuvad ja pettuvad jne.
Mitte selle pärast, et nad on halvad ega mõista, mida Sõna ütleb,
vaid selle pärast, et nad pole juurdunud kõige olulisemasse.
Halloo! Jumal on armastus ja Ta armastab sind! Halloo!
See on kõige tähtsam! Kus nüüd alles jutlustan!
Ma pean seda tegema.
Tema on see allikas ja mina olen janune maapind.
Kui tean, et Ta armastab mind, võin lõdvestuda ja olla rahulik
ja võtta vastu.
Imeline on, et Jumala armastus on maitsestatud armuga.
Jumala armastuses on alati maitseaineks arm.
Kui ma seda tean, siis on mu süda avali.
Siis ma tean, et Ta ei mõista mind hukka.
Armastus, mis minusse tuleb, lõhnab armu järgi, on armu täis.
Kristuse rist räägib mulle kogu aeg armust.
Kuigi ma pole täiuslik ja teen vigu ega oska armastada,
kuigi mul pole olnud parimat kasvukeskkonda, armust piisab.
Iga päev piisab Tema armust.
Armu järgi lõhnav Jumala armastus tungib mu südamesse.
See on kõige A ja O ja Jumal teadis seda juba meid luues.
Paradiisis oli Jumala ligiolu ja armastus.
See täitis Aadama ja Eeva elu.
Just see, et ühendus Jumala armastusega katkes,
tekitas kõik halva, mida patt esile tõi.
Armastus võib selle kõik muuta ja murda pimeduse meie kohalt.
Üks asi, mida Jumala armastus teha suudab on kirjas 1Johannese 4:18
"Armastuses ei ole kartust,
vaid täiuslik armastus ajab kartuse välja".
Jumala täiuslik armastus.
Mitte Joy ega minu ega ühegi inimese täiuslik armastus,
vaid Jumala täiuslik armastus ajab kartuse välja.
Saime selle kohta kuulda lausa uskumatut tunnistust.
Kas räägin? Ühes vaimuhaiglas oli tööl
usklik psühhiaater, kes palvetas ja küsis Issandalt,
kuidas ma võiks neid patsiente aidata?
See oli suletud osakond, kus patsientidel oli
tõsiseid raskusi, nii hingeliselt kui elus üldse.
Issand andis lihtsa juhendi, et koridoris käies
ja inimesi kohates laula seda laulu:
"Mind mu Jeesus armastab, seda Piibel õpetab"
"Jeesus mind armastab," laulis ta kogu aeg, iga päev.
"Jeesus mind armastab," laulis ta päevi ja nädalaid
ilma, et midagi juhtuks.
Aga ühel päeval üks mustanahaline naine ühines lauluga.
Tal oli imeline soulihääl ja ta laulis "Jeesus mind armastab,"
Tasapisi liitusid ka teised lauldes ja see kostis haigla koridorides.
Ei läinud kaua aega, kui üks ja teine neist patsientidest
hakkas paranema.
Mingi aja pärast kirjutati 95 % neist kõigist välja.
Ja teised said avatud osakonda.
Armastus, mis ajab kogu kartuse välja,
murdis pimeduse võimu. Armastus võitis.
Piibel ütleb, et armastus ei hääbu kunagi.
Armastus ei jää kaotajaks. See võidab alati.
Hirmud ja ahistus vaevasid neid patsiente.
Kui selle asemele tuli armastus,
polnud vaenlasel enam mingit võimu nende elus.
Sama juhtub ka sinu elus, kui Jumala armastus
saab vallutada su elu.
Kogu kartus kaob. Kõik hirmud kaovad.
Ja siis oled sa vaba.
Täiuslik armastus ajab kartuse välja. Halleluuja!
Seda tahan mina küll! Palvetame.
Tänan, Taevane Isa, et Sina oled täiuslik armastus.
Tahan paluda otse: Issand, ilmu meie kõikide eludesse!
Isa, kes Sa oled täiuslik armastus, ilmuta end iga vaataja elus!
Ka iga vaataja sugulase elus. Issand, me vajame sinu armastust
sellel külmal Soomemaal, kus on nii palju kõvasi südameid.
Issand, murra see külmus ja tulgu Su armastus meie südametesse!
Nii et kõik tammid murduvad ja kogu jäikus sulab
ning kõik kartus kaob! Jeesuse nimel. Aamen.
Kui oled sellelt saatesarjalt saanud midagi ja tunned,
et see on olnud ülesehitav ja kasulik ning soovid, et see töö jätkub
et tulevikuski Jumala Sõna jagada, siis võid meid aidata.
Toeta seda teletööd helistades TV7 annetustelefonil 900 1777
Kõne hind on 7 eurot.
Võid ka annetada TV7 kontodele, mida näed peatselt ekraanil.
Ole õnnistatud! Mina usun, et Jumala armastus hakkab mõjutama
su elu täiesti uuel viisil. Usume seda Joyga mõlemad.
Ole õnnistatud ja tea, et midagi head on tulekul! Aamen.
TV7 annetustelefon 900 1777 Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin